CELEX: 32016R0073
Language: mt
Date: 2016-01-18 00:00:00
Title: Regolament tal-Kunsill (UE) 2016/73 tat-18 ta' Jannar 2016 li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed

23.1.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 16/1
               
            REGOLAMENT TAL-KUNSILL (UE) 2016/73
      tat-18 ta' Jannar 2016
      li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
      Wara li kkunsidra l-proposta tal-Kummissjoni Ewropea,
      Billi:
      
                  (1)
               
               
                  L-Artikolu 43(3) tat-Trattat jistipula li l-Kunsill, fuq proposta mill-Kummissjoni, għandu jadotta miżuri dwar l-iffissar u l-allokazzjoni ta' opportunitajiet tas-sajd.
               
            
                  (2)
               
               
                  Ir-Regolament (UE) Nru 1380/2013 tal-Parlament Ewropew u tal-Kunsill (1) jeżiġi li jiġu adottati miżuri ta' konservazzjoni filwaqt li jittieħed kont tal-pariri xjentifiċi, tekniċi u ekonomiċi disponibbli, inklużi, fejn ikunu rilevanti, rapporti mfassla mill-Kumitat Xjentifiku, Tekniku u Ekonomiku għas-Sajd (l-STECF) u minn korpi konsultattivi oħrajn, kif ukoll fid-dawl ta' kwalunkwe parir riċevut minn Kunsilli Konsultattivi.
               
            
                  (3)
               
               
                  Il-Kunsill għandu d-dmir li jadotta miżuri dwar l-iffissar u l-allokazzjoni tal-opportunitajiet tas-sajd skont is-sajd jew il-grupp tas-sajd fil-Baħar l-Iswed, inklużi ċerti kundizzjonijiet li huma funzjonalment marbuta magħhom, kif ikun meħtieġ. Skont l-Artikolu 16(4) tar-Regolament (UE) Nru 1380/2013, l-opportunitajiet tas-sajd għandhom jiġu ffissati skont l-objettivi tal-Politika Komuni tas-Sajd stabbiliti fl-Artikolu 2(2) ta' dak ir-Regolament. Skont l-Artikolu 16(1) ta' dak ir-Regolament, l-opportunitajiet tas-sajd għandhom jiġu allokati lill-Istati Membri b'tali mod li tiġi żgurata l-istabbiltà relattiva tal-attivitajiet tas-sajd ta' kull Stat Membru għal kull stokk ta' ħut jew żona tas-sajd.
               
            
                  (4)
               
               
                  Il-qabdiet totali permissibbli (TACs, total allowable catches) għandhom għalhekk jiġu stabbiliti skont ir-Regolament (UE) Nru 1380/2013, abbażi tal-parir xjentifiku disponibbli, b'kunsiderazzjoni ta' aspetti bijoloġiċi u soċjoekonomiċi filwaqt li jkun żgurat trattament ġust bejn is-setturi tas-sajd, kif ukoll fid-dawl tal-opinjonijiet espressi matul il-konsultazzjoni mal-partijiet ikkonċernati.
               
            
                  (5)
               
               
                  L-użu tal-opportunitajiet tas-sajd stabbilit f'dan ir-Regolament huwa suġġett għar-Regolament tal-Kunsill (KE) Nru 1224/2009 (2) u b'mod partikolari għall-Artikoli 33 u 34 tiegħu dwar ir-reġistrazzjoni tal-qabdiet u n-notifika ta' dejta dwar l-eżawriment tal-opportunitajiet tas-sajd. Għalhekk, jeħtieġ li jkunu speċifikati l-kodiċijiet li l-Istati Membri għandhom jużaw meta jibagħtu dejta lill-Kummissjoni dwar il-ħatt l-art tal-istokkijiet suġġetti għal dan ir-Regolament.
               
            
                  (6)
               
               
                  F'konformità mal-Artikolu 2 tar-Regolament tal-Kunsill (KE) Nru 847/96 (3), meta jiġu stabbiliti t-TACs, il-Kunsill għandu jiddeċiedi għal liema stokkijiet ma japplikawx l-Artikoli 3 u 4, b'mod partikolari abbażi tal-istatus bijoloġiku tal-istokkijiet.
               
            
                  (7)
               
               
                  Sabiex tkun evitata l-interruzzjoni tal-attivitajiet tas-sajd u sabiex jiġi żgurat l-għajxien tas-sajjieda tal-Unjoni, dan ir-Regolament jeħtieġ li japplika mill-1 ta' Jannar 2016. Għal raġunijiet ta' urġenza, jeħtieġ li dan ir-Regolament jidħol fis-seħħ immedjatament wara l-pubblikazzjoni tiegħu,
               
            ADOTTA DAN IR-REGOLAMENT:
      KAPITOLU I
      
         SUĠĠETT, KAMP TA' APPLIKAZZJONI U DEFINIZZJONIJIET
      
      Artikolu 1
      Suġġett
      Dan ir-Regolament jiffissa l-opportunitajiet tas-sajd għall-2016 għall-istokkijiet tal-ħut tal-ispeċijiet li ġejjin fil-Baħar l-Iswed:
      
                  (a)
               
               
                  Barbun Imperjali (Psetta maxima),
               
            
                  (b)
               
               
                  Laċċa kaħla (Sprattus sprattus).
               
            Artikolu 2
      Kamp ta' applikazzjoni
      Dan ir-Regolament japplika għall-bastimenti tas-sajd tal-Unjoni li joperaw fil-Baħar l-Iswed.
      Artikolu 3
      Definizzjonijiet
      Għall-finijiet ta' dan ir-Regolament, japplikaw definizzjonijiet stabbiliti fl-Artikolu 4 tar-Regolament (UE) Nru 1380/2013. Barra minn hekk, japplikaw id-definizzjonijiet li ġejjin:
      
                  (a)
               
               
                  “il-Baħar l-Iswed” tfisser is-subżona ġeografika 29 kif definita fl-Anness I tar-Regolament (UE) Nru 1343/2011 tal-Parlament Ewropew u tal-Kunsill (4);
               
            
                  (b)
               
               
                  “bastiment tas-sajd” tfisser kull bastiment mgħammar għall-użu kummerċjali tar-riżorsi bijoloġiċi tal-baħar;
               
            
                  (c)
               
               
                  “bastiment tas-sajd tal-Unjoni” tfisser bastiment li jtajjar il-bandiera ta' Stat Membru u li jkun irreġistrat fl-Unjoni;
               
            
                  (d)
               
               
                  “qabda totali permissibbli” (TAC) tfisser:
                  
                              (i)
                           
                           
                              fis-sajd suġġett għall-obbligu ta' ħatt l-art imsemmi fl-Artikolu 15 tar-Regolament (UE) Nru 1380/2013, il-kwantità li tista' tinqabad minn kull stokk kull sena;
                           
                        
                              (ii)
                           
                           
                              fis-sajd l-oħrajn kollha, il-kwantità li tista' tinħatt minn kull stokk kull sena;
                           
                        
            
                  (e)
               
               
                  “kwota” tfisser proporzjon tat-TAC allokat lill-Unjoni, lil Stat Membru jew lil pajjiż terz.
               
            KAPITOLU II
      
         OPPORTUNITAJIET TAS-SAJD
      
      Artikolu 4
      TACs u allokazzjoni
      It-TACs għall-bastimenti tal-Unjoni, l-allokazzjoni ta' tali TACs fost l-Istati Membri, u l-kundizzjonijiet funzjonalment marbuta magħhom, fejn meħtieġ, huma stabbiliti fl-Anness.
      Artikolu 5
      Dispożizzjonijiet speċjali dwar allokazzjonijiet
      L-allokazzjoni ta' opportunitajiet tas-sajd fost l-Istati Membri kif stabbilita f'dan ir-Regolament għandha tkun mingħajr preġudizzju għal:
      
                  (a)
               
               
                  skambji magħmula skont l-Artikolu 16(8) tar-Regolament (UE) Nru 1380/2013;
               
            
                  (b)
               
               
                  tnaqqis u riallokazzjonijiet magħmula skont l-Artikolu 37 tar-Regolament (KE) Nru 1224/2009;
               
            
                  (c)
               
               
                  ħatt l-art addizzjonali permess f'konformità mal-Artikolu 15(9) tar-Regolament (UE) Nru 1380/2013;
               
            
                  (d)
               
               
                  kwantitajiet miżmuma f'konformità mal-Artikolu 15(9) tar-Regolament (UE) Nru 1380/2013;
               
            
                  (e)
               
               
                  tnaqqis magħmul skont l-Artikoli 105 u 107 tar-Regolament (KE) Nru 1224/2009.
               
            Artikolu 6
      Kundizzjonijiet għall-ħatt l-art tal-qabdiet u tal-qabdiet inċidentali mhux suġġetti għall-obbligu ta' ħatt l-art
      Il-qabdiet u l-qabdiet inċidentali tal-barbun tat-tbajja' f'sajd li mhuwiex suġġett għall-obbligu ta' ħatt l-art għandhom jinżammu abbord jew jinħattu l-art biss jekk il-qabdiet isiru minn bastimenti tas-sajd tal-Unjoni li jtajru l-bandiera ta' Stat Membru li għandu kwota u dik il-kwota ma tkunx eżawrita.
      KAPITOLU III
      
         DISPOŻIZZJONIJIET FINALI
      
      Artikolu 7
      Trażmissjoni ta' dejta
      Meta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu dejta lill-Kummissjoni relatata mal-ħatt l-art ta' kwantitajiet ta' stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness ta' dan ir-Regolament.
      Artikolu 8
      Dħul fis-seħħ
      Dan ir-Regolament jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Huwa japplika mill-1 ta' Jannar 2016.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-18 ta' Jannar 2016.
         
            
               Għall-Kunsill
            
            
               Il-President
            
            A.G. KOENDERS
         
      
      
         (1)  Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
      
         (2)  Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).
      
         (3)  Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tal-TAC u l-kwoti (ĠU L 115, 9.5.1996, p. 3).
      
         (4)  Regolament (UE) Nru 1343/2011 tal-Parlament Ewropew u tal-Kunsill tat-13 ta' Diċembru 2011 dwar ċerti dispożizzjonijiet għas-sajd fiż-żona tal-Ftehim tal-GFCM (il-Kummissjoni Ġenerali tas-Sajd għall-Baħar Mediterran) u li jemenda r-Regolament tal-Kunsill (KE) Nru 1967/2006 dwar miżuri ta' ġestjoni għall-isfruttament sostenibbli ta' riżorsi tas-sajd fil-Baħar Mediterran (ĠU L 347, 30.12.2011, p. 44).
      
         ANNESS
         
            TACs applikabbli għal bastimenti tas-sajd tal-unjoni f'żoni fejn it-tacs jeżistu skont l-ispeċi u skont iż-żona
         
         It-tabelli li ġejjin jistabbilixxu t-TACs u l-kwoti (f'tunnellati ta' piż ħaj, ħlief fejn ikun speċifikat mod ieħor) skont l-istokk u l-kundizzjonijiet funzjonalment marbuta magħhom.
         L-istokkijiet tal-ħut huma msemmija skont l-ordni alfabetiku tal-ismijiet tal-ispeċijiet bil-Latin. Għall-finijiet ta' dan ir-Regolament, it-tabella ta' ekwivalenza tal-ismijiet bil-Latin mal-ismijiet komuni tidher hawn taħt:
         
                     Isem xjentifiku
                  
                  
                     Kodiċi Alpha-3
                  
                  
                     Isem Komuni
                  
               
                     
                        Psetta maxima
                     
                  
                  
                     TUR
                  
                  
                     Barbun imperjali
                  
               
                     
                        Sprattus sprattus
                     
                  
                  
                     SPR
                  
                  
                     Laċċa kaħla
                  
               
                     
                        Speċi:
                     
                  
                  
                     Barbun imperjali
                     
                        Psetta maxima
                     
                  
                  
                     
                        Żona:
                     
                  
                  
                     L-ilmijiet tal-Unjoni fil-Baħar l-Iswed
                     TUR/F37.4.2.C.
                  
               
                     Il-Bulgarija
                  
                  
                     43,2 (*)
                     
                  
                  
                      
                  
                  
                      
                  
               
                     Ir-Rumanija
                  
                  
                     43,2 (*)
                     
                  
                  
                      
                  
                  
                      
                  
               
                     L-Unjoni
                  
                  
                     86,4 (*)
                     
                  
                  
                      
                  
                  
                      
                  
               
                     TAC
                  
                  
                     Mhux rilevanti
                  
                  
                      
                  
                  
                     TAC Analitika
                     L-Artikolu 3 tar-Regolament (KE) Nru 847/96 ma japplikax.
                     L-Artikolu 4 tar-Regolament (KE) Nru 847/96 ma japplikax.
                  
               
            
         
                     Isem xjentifiku
                  
                  
                     Kodiċi Alpha-3
                  
                  
                     Isem Komuni
                  
               
                     
                        Psetta maxima
                     
                  
                  
                     TUR
                  
                  
                     Barbun imperjali
                  
               
                     
                        Sprattus sprattus
                     
                  
                  
                     SPR
                  
                  
                     Laċċa kaħla
                  
               
                     
                        Speċi:
                     
                  
                  
                     Laċċa kaħla
                     
                        Sprattus sprattus
                     
                  
                  
                     
                        Żona:
                     
                  
                  
                     L-ilmijiet tal-Unjoni fil-Baħar l-Iswed
                     SPR/F37.4.2.C
                  
               
                     Il-Bulgarija
                  
                  
                     8 032,5 
                  
                  
                      
                  
                  
                      
                  
               
                     Ir-Rumanija
                  
                  
                     3 442,5 
                  
                  
                      
                  
                  
                      
                  
               
                     L-Unjoni
                  
                  
                     11 475 
                  
                  
                      
                  
                  
                      
                  
               
                     TAC
                  
                  
                     Mhux rilevanti
                  
                  
                      
                  
                  
                     TAC Analitika
                     L-Artikolu 3 tar-Regolament (KE) Nru 847/96 ma japplikax.
                     L-Artikolu 4 tar-Regolament (KE) Nru 847/96 ma japplikax.
                  
               
            (*)  L-ebda attività tas-sajd inkluż it-trażbord, it-teħid abbord, il-ħatt l-art u l-ewwel bejgħ mhi permessa mill-1 ta' April sat-30 ta' Ġunju 2016.